Helga Flatland

Helga Flatland (født 1984) er en norsk forfatter.

Flatland er oppvokst i Flatdal i Telemark. Hun har gått på tekstforfatterlinjen på Westerdals School of Communication. Hun har også en bachelorgrad i Nordisk språk og litteratur fra Universitetet i Oslo.

I 2010 debuterte hun med romanen Bli hvis du kan. Reis hvis du må, som ble belønnet med både  Tarjei Vesaas' debutantpris, Ungdommens kritikerpris og Aschehougs debutantstipend. Den ble også nominert til P2-lytternes romanpris. I 2011 kom den frittstående oppfølgeren Alle vil hjem. Ingen vil tilbake, og hun avsluttet trilogien med Det finnes ingen helhet i 2013, som blant annet ble nominert til Bokhandlerprisen. 

Flatland har også bidratt i ulike antologier og tidsskrifter, blant annet med novellen «Et lite stykke Norge» i norske Granta. 

Boka En moderne familie var den tredje mest solgte norske skjønnlitterære bok i 2017.

 Bibliografi 
 2010: Bli hvis du kan. Reis hvis du må (roman)
 2011: Alle vil hjem. Ingen vil tilbake (roman)
 2013: Det finnes ingen helhet (roman)
 2015: Bli hvis du kan – romantrilogien samlet i pocketutgave (ISBN 9788203358906)
 2015: Vingebelastning (roman)
 2015: Eline får besøk (barnebok) – illustrert av Irene Marienborg
 2016: Eline overnatter (barnebok) – illustrert av Irene Marienborg
 2017: En moderne familie (roman)
 2020: Et liv forbi (roman)
 2022: Etterklang (roman)
 2025: Så gjør vi så (roman)

 Priser og nominasjoner 

 Priser 
 Tarjei Vesaas' debutantpris 2010, for Bli hvis du kan. Reis hvis du må
 Aschehougs debutantstipend 2010, for Bli hvis du kan. Reis hvis du må
 Ungdommens kritikerpris 2010, for Bli hvis du kan. Reis hvis du må
 Amalie Skram-prisen 2015
 Mads Wiel Nygaards legat 2015
 Bokhandlerprisen 2017, for En moderne familie«Bokhandlerprisen til Helga Flatland», VG 23. november 2017

 Nominasjoner 
 P2-lytternes romanpris 2010, for Bli hvis du kan. Reis hvis du må
 Bokhandlerprisen 2013 for Det finnes ingen helhet
 Bokbloggerprisen 2013 for Det finnes ingen helhet
 Bokhandlerprisen 2015 for VIngebelastning
 Bokbloggerprisen 2015 for Vingebelastning
 Årets Bok (ARK) 2015 for Vingebelastning

 Referanser 

 Kilder 
 Presentasjon av Helga Flatland i Forfatterkatalogen på Forfattersentrums nettsider

 Eksterne lenker 
 Boksamtale med Helga Flatland – lydopptak fra Bergen Offentlige Bibliotek (2017)

Kategori:Norske romanforfattere
Kategori:Vinnere av Tarjei Vesaas' debutantpris
Kategori:Vinnere av Amalie Skram-prisen
Kategori:Vinnere av Aschehougs debutantstipend
Kategori:Personer fra Seljord kommune
Kategori:Vinnere av Bokhandlerprisen